Augšzemes iela (Rīga)
Šis raksts ir par ielu Rīgā. Par citām jēdziena Augšzemes iela nozīmēm skatīt nozīmju atdalīšanas lapu. Augšzemes iela ir iela Rīgā, Pārdaugavā, Zolitūdē. Kopējais ielas garums ir 375 metri, tā ir klāta ar asfalta segumu un būvēta izlocīta gar dzīvojamajām ēkām, ielas pāra numuru pusē — tikai zaļā zona. Augšzemes iela sākas un beidzas krustojumā ar Priedaines ielu. Iela nosaukta Latvijas novada Augšzemes vārdā. Augšzemes iela ir savienota tikai ar Priedaines ielu.